CELEX: 62018CB0373
Language: sk
Date: 2019-01-31 00:00:00
Title: Vec C-373/18: Uznesenie Súdneho dvora (prvá komora) z 31. januára 2019 (návrh na začatie prejudiciálneho konania, ktorý podal Tribunal Administrativo e Fiscal de Penafiel — Portugalsko) — Prosa — Produtos e Serviços Agrícolas/Autoridade Tributária e Aduaneira (Návrh na začatie prejudiciálneho konania — Článok 99 Rokovacieho poriadku Súdneho dvora — Nepriame dane z tvorby a navyšovania základného imania — Smernica 69/335/EHS — Články 4 a 7 — Založenie kapitálovej spoločnosti — Kolkový poplatok platný k 1. júlu 1984 — Zrušenie tohto kolkového poplatku a jeho následné opätovné zavedenie)

20.5.2019   
            
            
               SK
            
            
               Úradný vestník Európskej únie
            
            
               C 172/4
            
         
      Uznesenie Súdneho dvora (prvá komora) z 31. januára 2019 (návrh na začatie prejudiciálneho konania, ktorý podal Tribunal Administrativo e Fiscal de Penafiel — Portugalsko) — Prosa — Produtos e Serviços Agrícolas/Autoridade Tributária e Aduaneira
      (Vec C-373/18) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Nepriame dane z tvorby a navyšovania základného imania - Smernica 69/335/EHS - Články 4 a 7 - Založenie kapitálovej spoločnosti - Kolkový poplatok platný k 1. júlu 1984 - Zrušenie tohto kolkového poplatku a jeho následné opätovné zavedenie)
      (2019/C 172/04)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Administrativo e Fiscal de Penafiel
      
         Účastníci konania
      
      
         Žalobca: Prosa — Produtos e Serviços Agrícolas
      
         Žalovaný: Autoridade Tributária e Aduaneira
      
         Výrok
      
      Článok 4 ods. 1 písm. a) a článok 7 ods. 1 smernice Rady 69/335/EHS zo 17. júla 1969 o nepriamych daniach z tvorby a navyšovania základného imania, zmenenej smernicou Rady 85/303/EHS z 10. júna 1985, treba vykladať v tom zmysle, že bránia takej vnútroštátnej právnej úprave, ktorou členský štát opätovne zaviedol kapitálovú daň v súvislosti so založením kapitálovej spoločnosti spadajúcim pod prvé z týchto ustanovení, ktoré podliehalo takejto dani k 1. júlu 1984, ale následne bolo od nej oslobodené.
      
         (1)  Ú. v. EÚ C 294, 20.8.2018.